อยากทราบว่าใช่พยาธิหรือป่าวค่ะ หรือว่าตัวอะไรอยู่ในท้องเวลานอนแล้วท้องหนูเหมือนมีตัวอะไรนูนขึ้นมาแล้วก็เลื่อนขึ้นเลื่อนลงหนูก็เลยจับดู มันเป็นก้อนแข็งๆนิ่มๆ ความยาวก็ประมาน2ข้อนิ้วมือค่ะ แล้วมันก็หายไป เป็นแบบนี้เกือบทุกวันเลยค่ะ ก็เลยอยากทราบว่าใช่พยาธิหรือป่าวค่ะ หรือว่าตัวอะไร เพราะไม่เคยกินยาถ่ายพยาธิเลยค่ะ
สวัสดีค่ะ อาการพยาธิแบบที่ไชตามตัวทำให้รู้สึกได้นั้นคือพยาธิกลุ่มพยาธิตัวจี๊ดจัดเป็นพยาธิตัวกลมชนิดหนึ่ง มักเข้าสู่ร่างกายคนในขณะที่เป็นตัวอ่อนระยะที่ 3 ผ่านการรับประทานอาหารที่มีการปนเปื้อน หรืออาจชอนไชผ่านผิวหนังเข้าไปได้เช่นกันอาการอาจมาด้วยอาการบวมที่มีบริเวณเปลี่ยนไปเรื่อย ๆ ตามการเคลื่อนที่ของพยาธิ บางรายอาจมีอาการปวดหรือคันร่วมด้วยส่วนพยาธิชนิดอื่นๆในลำไส้เช่นพยาธิไส้เดือน พยาธิตัวตืด จะไม่ทำให้มีความรู้สึกหรือคลำได้เป็นก้อนแข็งจากภายนอกแต่อย่างใด ยกเว้นมีพยาธิจำนวนมากๆ อาจทำให้ท้องอืดหรือมีลำไส้อุดตันตามมาได้แนะนำไปพบแพทย์เพื่อตรวจร่างกายให้ได้การวินิจฉัยที่แน่นอนก่อน โดยอาจมีโรคผิวหนังหรือโรคความผิดปกติอื่นๆที่ทำให้รู้สึกเหมือนมีก้อนคลำได้เบื้องต้นควรหลีกเลี่ยงการรับประทานเนื้อสัตว์ที่ไม่ผ่านการปรุงสุกหรือปรุงกึ่งสุกกึ่งดิบไม่ดื่มน้ำที่อาจมีการปนเปื้อนล้างมือให้สะอาดก่อนรับประทานอาหารทุกครั้ง และใส่รองเท้าเดินทุกครั้ง ไม่เดินเท้าเปล่า